Adam Horváth

* S dielom som pomerne spokojný, myslím, že sme splnili očakávania zadávateľa. Medzi ťažkosti by som počítal mierne sklzy, keď sme neodhadli náročnosť komponentu alebo sme dostali pripomienku, ktorú bolo treba dodatočne riešiť.
* Zadávateľ sa vyjadril, že by bolo dobré rozšíriť funkcionalitu o načítanie chemikálií pomocou snímača čiarových kódov, ktorý obsahuje niektoré informácie o chemikálií a tak by odpadla potreba ručne vypĺňať vytvorenie nových záznamov, vklady či výbery. Ďalej si predstavovali, že systém by vedel sám odhadnúť, kedy by sa mala podľa doterajších štatistík minúť chemikália.
* Ako som spomenul, vznikli malé sklzy a odlišnosť vznikla v tom, že sme museli dlhšie implementovať a pripravovať dokumentáciu ako bolo prednadstavené.
* Myslím, že úlohy sme si rozdelili rovnomerne. Na facebooku sme si vytvorili spoločný chat a tam dohadovali ďalšie plány a rozdeľovali úlohy pokiaľ sme sa nevideli v škole a postup bol viditeľný na githube. Myslím, že naša komunikácia bola úplne postačujúca.

Andrej Sekáč

* Výsledné dielo sa podarilo dotiahnuť do stavu, v ktotom boli splnené všetky očakávania zadávateľa, preto som spokojný v výsledkom nášho snaženia a dúfam, že rovnako budú aj používatelia systému. Tažkosti boli so stíhaním termínov a riešením niektorých komplikovanejších úloh, všetko sme teda riešili maximálnou koncentráciou na projekt.
* Pri odovzdávaní diela zadávateľ prejavil záujem o možné integrovanie viacerých laboratórii v rámci jedného systému. Takýto systém by mohol byť skutočne plodným rozšírením nášho projektu.
* Vzhľadom na nedostatok skúseností sa nám nedarilo dobre odhadnúť množstvo práce nevyhnutné na splnenie plánu a taktiež návrh systému musel podstúpiť drobné zmeny v priebehu implementovania a konzultácií so zadávateľom.
* Snažili sme sa využiť potenciál nášho tímu a rozdeliť prácu rovnomerne a zároveň podľa schopností a záujmu členov tímu. Komunikácia bola na vysokej úrovni vďaka pravidelným tímovým stretnutiam a častému komunikovaniu cez internet. Takto sme vedeli si pomáhať s objavujúcimi sa problémami a taktiež sa motivovať do práce na projekte. Preto si aj myslím, že naša komunikácia bola veľmi dobrá a neviem si predstavit ako ju zlepšiť.

Peter Šulík

* Myslím, že s výsledkom môžme byť spokojný. Napriek drobným problémom pri integrácii Bootstrapu s RoR a opravovaní chýb, ktoré vznikli kvôli niektorým gemom, to dopadlo dobre.
* Spomenutá čítačka čiarových kodov chemikálii, vďaka ktorej by nebolo potrebné zadávať dáta manuálne, znie ako jeden z výborných nápadov kao ďalej rozšíriť tento systém.
* Ako pri väčšine projektov vznikli malé sklzy, ale o nič drastické sa nejednalo. dlišnosť vznikla v tom, že sme museli dlhšie implementovať a pripravovať dokumentáciu ako bolo prednadstavené.
* Na začiatku sme si zadefinovali kto si zoberie ktorú čast projektu. Vďaka kvalitnej komunikacii skrz facebook a osobné pravidelné stretnutia sme vedeli identifikovať problémy a pomôcť si navzájom vždy keď bolo treba. Zlepšenie by bolo možné keby sme mali firemne priestori a dennodenne sa stretavali – takže ešte stále je možnosť prispieť miliónikom/dvomi.   
    
    
  Michal Raška
* S výsledkom našej práce som spokojný. Myslím, že sme splnili očakávania a predstavy zadávateľa. Svoju spokojnosť vyjadril aj on. Okrem iného bolo veľkým prínosom, že sme tento projek realizovali vo frameworku Ruby on Rails, ktorý bol pre mňa nový a mal som možnosť sa ho naučiť. Problémy vznikali poväčšine len z časových dôvodov, keď niekedy nebolo možné zladiť časové požiadavky všetkých členom tímu, ale týchto situácií si myslím, že nebolo veľa. Tento fakt za následok aj niekoľko dňový sklz vzhľadom na predpísané termíny.
* Ako už aj napísal Adam, možnosti rošírenia by boli v zjednodušení procesu pridávania chemikálí, respektíve, že by systém sám odhadoval, kedy pradopodobnebude treb doplniť zásoby konkrétnej chemikálie. Ja by som videl možnosť zjednodušenia pridávania napríklad v použití aplikácie bežiacej na telefóne (napr Android, iOS alebo Windows Phone), ktorá by snímala QR kódy, alebo iné druhy kódov, kde by bola zakódovaná informácia o pridávanej chemikálií, ako jej množstvo, dátum expirácie a pod a tie by následne posielala na server. Tento prístup by sa mohol potom rozšíriť aj na výber, kedy by užívateľ len naskenoval kód, prípadne doplnil potrebné údaje (ako napríklad koľko chemikálie odobral), ktoré sa nedajú v kóde zachytiť.
* Časové sklzy vznikli nie úplne presným porozumením a predstavám požiadaviek zadávateľa a zároveň aj potom potrebnými reakciami na zmeny týchto požiadaviek.
* Komunikácia bola podľa mňa na dostatočnej úrovni, v prípade, že vznikol nejaký problém, všetci boli ochotní pomôcť. Veľká časť organizácie práce, dohadovania stretnutí a podobne prebiehala cez facebook. Následne na GitHub-e bolo vidno ktorý člen čo spravil. Rovnako tak aj s deľbou práce som spokojný, myslím, že všetci členovia mali primerané úlohy, ani nie priveľmi ľahké, ani nezvládnuteľné.

Timotej Krajči

* Myslím si že s dielom môžeme byť spokojní a že sme naplnili očakávania zadávajúcich. Medzi ťažkosti by som započítal niektoré menšie časové sklzy ktoré ale neboli až tak vážne a vyriešili sme ich zvýšenou aktivitou.
* Zadávateľ sa vyjadril že by bolo dobré do systému zahrnúť čítačku čiarových kódov, aby nemuseli niektoré informácie zadávať ručne. Ako rozšírenie systému sa mi to zdá vhodné a užitočné.
* Pri projekte vznikali malé časové sklzy kvôli implementácií a odovzdávaní dokumentácie ale nič čo by sa nedalo rýchlo dobehnúť.
* Na začiatku sme si rovnomerne rozdelili úlohy, komunikácia prebiehala buď na facebooku alebo osobne, vždy sme sa vedeli dohodnúť a nie je čo vytknúť. Pri vzniknutých problémoch boli všetci hneď nápomocní, ja osobne som veľmi spokojný.